**АДМИНИСТРАЦИЯ НА ПРЕЗИДЕНТА**

**НА РЕПУБЛИКА БЪЛГАРИЯ**

**КОМИСИЯ ПО НАИМЕНУВАНЕ НА ОБЕКТИ С НАЦИОНАЛНО ЗНАЧЕНИЕ И НАСЕЛЕНИ МЕСТА**

**ГОДИШЕН ДОКЛАД[[1]](#footnote-1)**

**ЗА РАБОТАТА НА КОМИСИЯТА ПО НАИМЕНУВАНЕ НА ОБЕКТИ С НАЦИОНАЛНО ЗНАЧЕНИЕ И НАСЕЛЕНИ МЕСТА**

**през 2019 година**

**СЪДЪРЖАНИЕ:**

1. Ред за осъществяване на дейността на Комисията по наименуване на обекти с национално значение и населени места

2. Брой проведени заседания на Комисията по наименуване на обекти с национално значение и населени места

3. Предложения, по които Президентът на Република България се е произнесъл

1. **Ред за осъществяване на дейността на Комисията по наименуване на обекти с национално значение и населени места ( Комисията )**

Комисията по наименуване на обекти с национално значение и населени места към президента на Република България е помощен орган със съвещателни функции, който подпомага президента при изпълнението на неговото правомощие по чл. 98, т. 13 от Конституцията.

1. **Брой проведени заседания на Комисията по наименуване на обекти с национално значение и населени места**

Комисията образува преписки по всяко постъпило предложение за наименуване или промяна на наименованието на обекти с национално значение и населени места.

За периода от 01 януари 2019 г. до 31 декември 2019 г. Комисията по наименуване на обекти с национално значение и населени места е провела едно редовно заседание.

**3. Предложения, по които президентът на Република България се е произнесъл**

Комисията по наименуване на обекти с национално значение и населени места е разгледала преписките, образувани по постъпилите през 2019 година предложения.

На 4 октомври 2019 г. Комисията проведе редовно заседание, на което бяха разгледани 10 преписки със следните предложения:

* Предложения, свързани с възстановяване името на старопланинския връх „Свети Никола“.

Комисията отново дискутира темата за възстановяване името на старопланинския връх „Свети Никола“. Разгледа и обсъди допълнителни материали и изложени позиции, както в подкрепа на преименуването на връх „Шипка“, така и представени аргументи против неговата смяна. Комисията реши да не ревизира своето решение от м.юни 2018 г, т.е. внесените предложения за промяна името на връх Шипка да не бъдат подкрепени. Комисията се придържа към изложените вече мотиви и поддържа становището си, че са необходими широки и публични дебати по темата.

* Предложение за преименуване на град Сопот на Вазовград.

Комисията единодушно прие решение предложението да не бъде подкрепено. Мотивът на членовете на комисията е, че не отговаря на приетия принцип, а именно: „Правото на инициатива за промяна в наименованието на дадено населено място следва да принадлежи на органите на местното самоуправление и трябва да бъде подкрепено от мнозинството от неговите граждани“.

* Предложение, отправено от Министерството на външните работи (МВнР) за наименования на 12 ( дванадесет ) географски обекти в Антарктида.

Комисията прие, че 8 ( осем ) от направените предложения са обосновани и в съответствие с приетите принципи на работа. Предложи да бъде издаден указ за наименуване. Издаден Указ № 268 ( обн. в ДВ, бр 94 / 29.11.2019г.)

Комисията изрази резерви по 4 ( четири ) от направените предложения и се въздържа от съгласуване. Разгледаните предложения не са в съзвучие с българските традиции в областта на именуването и не отговарят на приетите принципи на работа на Комисията. **Комисията по наименуване на обекти с национално значение и населени места към Президента на Р България** не намира за подходящо географски обекти на територията на Антарктида да се наименуват на кораби и предприятия, при такава богата история и култура, каквато има нашата страна.

Съгласно Правилата за работа на Комисията заинтересованите лица са уведомени писмено за приетите решения.[[2]](#footnote-2)

1. На основание чл. 14 от Правилата за работа на Комисията по наименуване на обекти с национално значение и населени места [↑](#footnote-ref-1)
2. На основание чл. 12 от Правилата за работа на Комисията по наименуване на обекти с национално значение и населени места [↑](#footnote-ref-2)